b'\n_START_ARTICLE_\nMestna ob\xc4\x8dina Murska Sobota\n_START_SECTION_\nGrb  Mestne ob\xc4\x8dine Murska Sobota\n_START_PARAGRAPH_\nGrb mesta Murska Sobota je bil leta 1996 izbran na javnem nate\xc4\x8daju, njegov avtor pa je akademski slikar Sandi \xc4\x8cervek. Grb na sodoben na\xc4\x8din povzema podobo ravninskega mesta, ki se kot srebrna \xc4\x8drta ble\xc5\xa1\xc4\x8di na robu horizonta nad katerim vzhaja in zahaja sonce. Tri sonca v grbu povezujejo sodobnost s srednjeve\xc5\xa1ko zgodovino in so v podobi treh zlatih krogel tudi del legende o zavetniku mesta Sv. Nikolaju. Z zavetniki pa so povezani tudi tradicionalni sejmi, med katerimi \xc5\xa1e posebej izstopa Miklo\xc5\xa1ev (Nikolajev) sejem, 6. decembra._NEWLINE_Grb so za\xc4\x8deli uporabljati  27. 1. 1998.\n_START_SECTION_\nNaselja v ob\xc4\x8dini\n_START_PARAGRAPH_\nBakovci, \xc4\x8cernelavci, Krog, Kup\xc5\xa1inci, Marki\xc5\xa1avci, Murska Sobota, Nem\xc4\x8davci, Polana, Pu\xc5\xa1\xc4\x8da, Raki\xc4\x8dan, Satahovci, Ve\xc5\xa1\xc4\x8dica'